Circa 15 case din Chinteni au fost serios afectate de vijelia de miercuri, anunță deputatul Horia Nasra.

”Furtuna și vântul puternic nu ocolesc Clujul. În această după-amiază aproximativ 5 case din #Chinteni au fost grav afectate. Sunt la fața locului, situația este gravă, autoritățile sunt prezente la datorie în ajutorul clujenilor”, precizează deputatul Horia Nasra.

Deputatul Nasra a fost să vadă zona afectată și a declarat pentru Știri de Cluj că a fost un vânt puternic care a produs aceste pagube. ”A fost o vijelie puternică. Cel mai probabil au fost depășite cotele istorice. Sunt circa 7 -8 acoperișuri afectate. O casă a fost luată din fundație de vânt și mutată circa un metru. Mai sunt și alte case afectate în diverse proporții”, a precizat Nasra.

ISU Cluj susține că numai cinci case au fost avariate de furtuna de miercuri.

Foto: Horia Nasra/ Facebook